Դրոշի անարգում

մինի|336x336փքս|Դրոշի անարգանքի արգելք ունեցող երկրների քարտեզ 2023 թվականի դրությամբ
**Դրոշի անարգում** կամ **դրոշի պղծում**, դրոշի դիտավորյալ ոչնչացում կամ վնասում։ Ազգային դրոշի անարգումը կարող է քաղաքական տեսակետ ներկայացնելու նպատակ կամ բողոքի բնույթ  ունենալ, քանի որ այն կապված է ազգային խորհրդանիշների կամ իշխանության խորհրդանիշների նկատմամբ վիրավորական պահվածքի հետ կամ կարող է կատարվել խուլիգանական դրդապատճառներով։  Որոշ երկրներ ունեն օրենքներ, որոնք արգելում են ոչնչացման մեթոդները (օրինակ՝ հանրության առաջ այրելը) կամ արգելող հատուկ օգտագործման արգելում (օրինակ՝ առևտրային նպատակներով)։ Որոշ երկրներում դրոշը պղծելը հանցագործություն է։ Որոշ օրենքներ տարբերակում են երկրի սեփական ազգային դրոշը և այլ երկրների դրոշները պղծելը։ Որոշ երկրներ նաև արգելել են բոլոր տեսակի դրոշների պղծումը սեփական երկրից մինչև այլ երկրների դրոշներ։ Դանիայի, Նորվեգիայի և Շվեդիայի քաղաքացիների համար չկան հատուկ կանոնակարգեր իրենց ազգային դրոշի օգտագործման վերաբերյալ, նրանք ունեն բոլոր իրավունքներն իրենց ազգային դրոշների զանազան չարաշահումներ իրականացնելու համար, սակայն այս երկրներում արգելվում է օտարերկրյա դրոշների հետ այդպես վարվելը։

## Նախապատմություն
Գործողությունները, որոնք կարող են դիտվել որպես դրոշի պղծում, ներառում են այն այրելը, միզելը, կղելը կամ սերմնաժայթքելը դրա վրա, կարգախոսներով այն արատավորելը, ոտնատակ տալը, քարերով վնասելը. կրակելը, կտրտելը կամ պատռելը, խոսքերով վիրավորելը, գետնին քարշ տալը կամ ի թիվս այլ բաների՝ ուտելը։

Դրոշի պղծումը կարող է իրականացվել տարբեր պատճառներով։ Դա կարող է բողոք լինել երկրի արտաքին քաղաքականության դեմ՝ ներառյալ սեփական երկրինըը կամ այնտեղ իշխող կառավարության բնույթի դեմ։ Դա կարող է լինել բողոք ազգայնականության դեմ կամ դիտավորյալ և խորհրդանշական վիրավորանք դրոշով ներկայացված երկրի ժողովրդին։ Դա կարող է նաև բողոք լինել հենց դրոշի պղծման գործողությունն արգելող օրենքների դեմ։

Դրոշի այրումը կամ վնասելը որոշ երկրներում հանցագործություն է և այն երկրներում, որտեղ դա այդպես չէ, արարքը կարող է հետապնդվել որպես անկարգություն, հրկիզման դեպք կամ. եթե դրոշը ուրիշի սեփականության է. ապա որպես գողություն կամ վանդալիզմ։

## Հայաստան
մինի|303x303px|Թուրքիայի դրոշն այրում են Երևանում 2013 թվական
Հայաստանի քրեական օրենսգիրքը ՀՀ դրոշի, զինանշանի և օրհներգի ցանկացած վիրավորանք պատժում է հասարակական աշխատանքով կամ ազատազրկմամբ։ Հայաստանի նախկին քրեական օրենսգիրքը այլ պետություննների պետական խորհրդանիշներն անարգելը քրեորեն հետապնդելի է համարել, սակայն ըստ 2021 թվականին ընդունված քրեական օրենսգրքի այլ պետությունների դրոշները անարգելը պատժելի չէ։ 
Հայաստանում սկսած 1999 թվականից ապրիլի 23-ին ջահերի երթից առաջ այրում են ադրբեջանական և թուրքական դրոշները։ Հայ հեղափոխական դաշնակցության անդամ, լրագրող Գեղամ Մանուկյանը հայտարարել է, որ սա բողոքի արտահայտություն է Թուրքիայի պետական ժխտողական քաղաքականության դեմ և ուղղված չէ թուրք ժողովրդի դեմ։

Երևանի Կարեն Դեմիրճյանի անվան մարզահամերգային համալիրում՝ 2023 թվականի Ծանրամարտի Եվրոպայի աշխարհի առաջնության բացման ժամանակ, երբ դահլիճ է բերվել Ադրբեջանի դրոշը, ներկաներից մեկը բեմահարթակում դրոշը պահող աղջկա ձեռքից խլել է այն ու այրել։ Հանցակազմի բացակայության պատճառով դրոշն այրողի դեմ քրեական վարույթ չի նախաձեռնվել։

## Ալժիր
Ալժիրում դրոշը անարգելը հանցագործություն է։ Ալժիրի քրեական օրենսգրքի 160 բիս հոդվածի համաձայն՝ ազգային դրոշը դիտավորյալ և հրապարակային վնասելը կամ պղծելը պատժվում է 5-ից 10 տարի ազատազրկմամբ։ 2010 թվականին Ալժիրի դատարանը 18 մարդու դատապարտել է դրոշը պղծելու համար և նրանց պատժել մինչև 6 տարվա ազատազրկության և 10000 դոլար տուգանել՝ աշխատանքի և բնակարանների դեմ բողոքի ցույցերից հետո։

## Ամերիկայի Միացյալ Նահանգներ
[մինի|299x299փքս|Իրանցի ցուցարարները այրում են [Ամերիկայի Միացյալ Նահանգների դրոշ|Միացյալ Նահանգների դրոշը Թեհրանում, նոյեմբեր 2018]]
Ինչպես ԱՄՆ-ում, այնպես էլ արտերկրում Միացյալ Նահանգների դրոշը երբեմն այրում են որպես մշակութային կամ քաղաքական հայտարարություն, բողոք ԱՄՆ կառավարության քաղաքականության, կամ այլ պատճառներով։ Միացյալ Նահանգների Գերագույն դատարանը վճռել է, որ Միացյալ Նահանգների Սահմանադրության առաջին փոփոխության պատճառով դաշնային, նահանգային կամ քաղաքային կառավարության համար հակասահմանադրական է դրոշի անարգման արգելումը, քանի որ դա «խորհրդանշական խոսք» է (): Այնուամենայնիվ, բովանդակության առումով չեզոք սահմանափակումներ դեռևս կարող են կիրառվել՝ կարգավորելու նման արտահայտման ժամանակը, վայրը և եղանակը։ Եթե այրված դրոշը ուրիշի սեփականությունն է (ինչպես դա եղել է *[[Տեխասն ընդդեմ Ջոնսոնի|Տեխասի ընդդեմ.]] Ջոնսոն դատավարության գործում*, քանի որ Ջոնսոնը գողացել էր դրոշը Տեխասի բանկի դրոշակաձողից*)*, ապա իրավախախտին կարող են մեղադրել մանր գողության համար (դրոշը սովորաբար մանրածախով վաճառվում է ավելի ցածր գնով՝ 20 ԱՄՆ դոլար) կամ մասնավոր սեփականության ոչնչացմամբ, կամ, հնարավոր է, երկուսն էլ։ Փոքրամասնության խումբ ներկայացնող դրոշը պղծելը կարող է նաև որոշ իրավասություններում մեղադրվել որպես ատելության հանցագործություն։

2020 թվականի հունիսին հանրահավաքի ժամանակ նախագահ Դոնալդ Թրամփը կողմնակիցներին ասել է, որ կարծում է, որ դրոշի այրումը պետք է պատժվի մեկ տարվա ազատազրկմամբ։

Ընդհանուր օգտագործման մեջ «դրոշի այրում» արտահայտությունը վերաբերում է միայն դրոշի այրմանը` որպես բողոքի ակցիա։ Այնուամենայնիվ, Միացյալ Նահանգների դրոշի օրենսգիրքը նշում է, որ «դրոշը, երբ այն գտնվում է այնպիսի վիճակում, որ այն այլևս ցուցադրման համար հարմար խորհրդանշան չէ (օրինակ՝ դրոշը խունացած կամ պատռված), պետք է արժանապատվորեն ոչնչացվի, ցանկալի է։ այրելով»։

## Ավստրալիա
Ավստրալիայում դրոշի պղծումն ինքնին անօրինական չէ։ Այնուամենայնիվ, դրոշը պղծելը պետք է համապատասխանի օրենքին։ Ոմն Քոլման Ավստրալիայում հետապնդվել է դրոշի այրման համար, ոչ թե դրա քաղաքական բնույթի պատճառով, այլ որպես կարգուկանոնի խախտում։ Հաշվի առնելով դրոշի չափը, բենզինի օգտագործումը որպես արագացնող միջոց և այն փաստը, որ. այն եղել է բաց այգու տարածքում, հասարակության շատ անդամներ զգացել են «անհանգստություն, վախ և զայրույթ»։

### Դրոշի այրումն արգելելու փորձեր
Ավստրալիայում դրոշի այրումն անօրինական դարձնող օրինագծեր ընդունելու մի քանի փորձեր են եղել, որոնցից ոչ մեկը դեռ չի հաջողվել։ 1989, 1990, 1991 և 1992 թվականներին Ազգային կուսակցության պատգամավոր Մայքլ Քոբը ներկայացրել է օրինագծեր, որոնց համաձայն Ավստրալիայի ազգային դրոշը պղծելը, անարգելը, այրելը,վնասելը կամ ոչնչացնելը օրինազանցություն է համարվում։ Ամեն առիթով օրինագիծը ձախողվում էր։ 2016 թվականի մայիսի դրությամբ դրոշի այրումն արգելելու ամենավերջին օրինագիծը Դրոշների փոփոխության (Ավստրալիական դրոշների պաշտպանության) օրինագիծն էր 2016 թվականին, որը ներկայացվել էր Ազգային կուսակցության պատգամավոր Ջորջ Քրիսթենսենի կողմից, բայց ուժը կորցրել է 2016 թվականին։

### Նախադեպեր
2005 թվականի Cronulla-ի անկարգությունների ժամանակ լիբանանա-ավստրալիացի մի երիտասարդ, ում անունը գաղտնի է պահվել, բարձրացել է Վերադարձված և ծառայությունների լիգայի (RSL) ակումբի շենք և քանդել դրոշը նախքան այն հրկիզելը։ Երիտասարդը դատապարտվել է 12 ամսվա պայմանական ազատազրկման ոչ թե դրոշը պղծելու, այլ ՌՍԼ-ի ունեցվածքը ոչնչացնելու համար։ Այդ տարվա հոկտեմբերին երիտասարդներն ընդունեցին ՌՍԼ-ի հրավերը՝ հաջորդ տարի պատերազմի վետերանների հետ միասին կրելու Ավստրալիայի դրոշը Անզակի օրվա երթին։ Այնուամենայնիվ, ՌՍԼ-ը ստիպված եղավ հետ կանչել այս հրավերը, քանի որ հեռախոսազանգեր էր ստացել մարդկանցից, որոնք սպառնում էին այդ օրը հրթիռներ նետել երիտասարդներին։ Մեջբերվում է, որ Նոր Հարավային Ուելսի RSL-ի ղեկավարն ասել է, որ «այն մարդիկ, ովքեր հնչեցրել են այդ սպառնալիքները, պետք է արյունոտ ամաչեն իրենց համար»։

2006 թվականին ավստրալացի ժամանակակից նկարիչ Ազլան ՄաքԼեննանն այրել է Ավստրալիայի դրոշը և ցուցադրեց այդ գործողությունը գովազդային վահանակի վրա, որը գտնվում է Վիկտորիա նահանգի Ֆուտսկրեյ քաղաքում գտնվող Տրոկադերոյի արվեստի տարածքից դուրս։ Նա արվեստի գործն անվանել է «Հպարտորեն ոչ ավստրալիական»։

Դիմադրության սոցիալիստական երիտասարդական խումբը՝ ի նշան բողոքի Ազլան ՄաքԼենանի արվեստի գրաքննության դեմ, շուկա է հանել «դրոշ վառելու համար նախատեսված պարագաներն։

Թասմանիայի աբորիգենների կենտրոնի աշխատակից Ադամ Թոմփսոնը այրել է Ավստրալիայի դրոշը Ավստրալիայի օրվա 2008 թվականի տոնակատարությունների շաբաթվա ընթացքում Լոնսեսթոնի քաղաքային զբոսայգում, 100 մարդու ներկայությամբ, որոնք բողոքել են իրենց կոչած « Ներխուժման օրվա» դեմ։

2012 թվականի հունվարի 27-ին Վրանների դեսպանատան ակտիվիստներն այրել են Ավստրալիայի դրոշը Կանբերայի խորհրդարանի շենքի մուտքի մոտ՝ կոչ անելով ընդունել Ավստրալիայի նկատմամբ աբորիգենների ինքնիշխանությունը։

## Ավստրիա
Ավստրիայում օրենքի §248 պարագրաֆի համաձայն դրոշը պղծելը անօրինական է։ Իրավախախտները կարող են տուգանվել կամ պատժվել մինչև 6 ամիս ազատազրկմամբ։ §317  պարագրաֆի համաձայն՝ օտարերկրյա պետությունների կամ միջազգային կազմակերպությունների դրոշները պղծելը կարող է պատժվել, եթե Ավստրիան դիվանագիտական հարաբերություններ է պահպանում նրանց հետ կամ եթե դրոշը պատկանում է համապատասխան կազմակերպությանը։

## Արգենտինա
Արգենտինայի քրեական օրենսգիրքը () իր 222-րդ հոդվածով քրեականացնում է պետական դրոշի, զինանշանի, պետական օրհներգի կամ գավառական որևէ խորհրդանիշի հրապարակային պղծումը, որը նախատեսում է 1-ից 4 տարվա ազատազրկում։

## Բելգիա
Դրոշը պղծելը Բելգիայի օրենսդրությամբ արգելված չէ։ Ֆլամանդացի ազգայնականները առնվազն մեկ անգամ այրել են Բելգիայի դրոշները։

## Բրազիլիա
Բրազիլական 1971 թվականի թիվ 5700 օրենքի 5-րդ գլուխը վերաբերում է ազգային դրոշին։ օրենքի 30-րդ հոդվածում ասվում է, որ դրոշի երթի, շքերթի ժամանակ կամ պետական օրհներգը հնչելուց, բոլոր ներկաները պետք է հարգալից վերաբերմունք ցուցաբերեն՝ լուռ կանգնելով։ Տղամարդիկ պետք է գլխարկները հանեն։ Զինվորական անձնակազմը պետք է ողջունի ներքին կանոնակարգի համաձայն։

## Գերմանիա
Համաձայն Գերմանիայի քրեական օրենսգրքի (§90a Strafgesetzbuch (StGB)) անօրինական է Գերմանիայի դաշնային դրոշը, ինչպես նաև նրա նահանգների դրոշները հրապարակայնորեն վիրավորելը կամ վնասելը։ Հանցագործները կարող են տուգանվել կամ դատապարտվել առավելագույնը երեք տարվա ազատազրկման, կամ տուգանք կամ դատապարտվել առավելագույնը հինգ տարվա ազատազրկման, եթե արարքը դիտավորյալ օգտագործվել է Գերմանիայի Դաշնային Հանրապետության վերացմանն աջակցելու կամ սահմանադրական իրավունքները ոտնահարելու համար։ Քրեական օրենսգրքի խախտման պատճառով փաստացի դատավճիռները պետք է հավասարակշռված լինեն արտահայտվելու ազատության սահմանադրական իրավունքի հետ, որը բազմիցս վճռվել է Գերմանիայի սահմանադրական դատարանի կողմից։

1932 թվականի սկզբնական օրենքը ընդլայնվել է 1935 թվականին՝ ներառելով Նացիստական Գերմանիայի դրոշը։

2020 թվականից ի վեր օտար երկրի դրոշը վնասողը կամ հայհոյողը (§104 StGB) պատժվում է մինչև երեք տարվա ազատազրկության։ Մինչ այդ, պաշտպանված էին միայն դրոշները, որոնք հրապարակայնորեն ցուցադրվում էին ավանդույթի, իրադարձության կամ սովորական օտարերկրյա պաշտոնական կազմակերպության ներկայացուցիչների կողմից։ Օրենսդրական բարեփոխումը, որը ներառում է նաև ոչ պաշտոնական կամ մասնավոր դրոշներ, բացահայտ արձագանք էր հակաիսրայելական ցույցերի ժամանակ Իսրայելի դրոշների բազմակի այրելները։

1989 թվականի նոյեմբերին Բեռլինի պատի փլուզումից հետո շատ արևելյան գերմանացիներ կտրել են Դեմոկրատական Գերմանիայի տարբերանշանը իրենց ազգային դրոշից՝ ի աջակցություն վերամիավորված, ժողովրդավարական Գերմանիայի։ Այս դրոշն այժմ օգտագործվում է SED բռնապետության վերագնահատման դաշնային հիմնադրամի կողմից։

## Դանիա
Դանիայում օրինական է այրել կամ պղծել ազգային դրոշը՝ Դանեբրոգը։ Այնուամենայնիվ, անօրինական է հրապարակայնորեն այրել կամ անարգել օտարերկրյա պետությունների, ՄԱԿ-ի և Եվրոպայի խորհրդի դրոշները՝ համաձայն Դանիայի քրեական օրենսգրքի 110(ե) բաժնի։ Խորհրդարանը որոշել է, որ դրանք այրելը կամ պղծելը կարող է արտաքին հարաբերությունների խնդիր առաջացնել, քանի որ դա կարող է մեկնաբանվել որպես սպառնալիք։ Այս օրենքը հազվադեպ է կիրառվում. վերջին դատվածությունը եղել է 1936 թվականին։

## Թայվան
Թայվանի քրեական օրենսգրքի 118-րդ և 160-րդ հոդվածների համաձայն՝ ցանկացած երկրի ազգային դրոշը կամ զինանշանը վիրավորելը քրեական հանցագործություն է։ Եթե դա վիրավորանքի ենթարկվող օտարերկրյա պետության դրոշն է կամ զինանշանը, ապա իրավախախտումը համարվում է «արգելք պետական դիվանագիտությանը», եթե դա Թայվանինն է, ապա հանցագործությունը որակավորվում  է «կարգի խախտում»։ Բացի այդ, Սուն Յաթ Սենի դիմանկարը վիրավորելը կամ վնասելը նույնպես պատժվում է որպես «կարգի խախտում»։ Տուգանքը կարող է լինել կա՛մ մինչև մեկ տարով ազատազրկում, կա՛մ մինչև 9000 ԱՄՆ դոլարիչափով տուգանք։

## Թայլանդ
2018 թվականի հոկտեմբերին վարչապետ Պրայութ Չան-Օչան արտաքին գործերի նախարարությանը հանձնարարել է հետաքննել Փարիզում նորաձև կոշիկները, որոնք ներառում են Թաիլանդի ազգային դրոշի գույները։ Կոշիկի լուսանկարները, որոնք ցուցադրվել են *[[Vogue Paris|Vogue Paris-ի]]* ֆեյսբուքյան էջում, արվել են Փարիզի Նորաձևության շաբաթվա ընթացքում, վրդովեցրել են թայլանդական սոցցանցերի օգտատերերին, որոնցից ոմանք պահանջել են ներողություն խնդրել և ազատազրկել հանցագործներին։ Ինչպես նշվում է Բանգկոկի *[[Ազգը (Թաիլանդ)|The Nation]]* օրաթերթում՝ «Թաիլանդի դրոշի և մարդու ոտքերի համադրությունը թայլանդցիների համար վիճելի մշակութային կոկտեյլ է»։ Դիզայներները պաշտպանված են հետապնդումից, քանի որ կոշիկները պատրաստվել և ցուցադրվել են Թաիլանդից դուրս։ Եթե հանցագործությունը կատարվեր Թաիլանդում, մեղավորներին կարող է սպառնալ 2000 բաթ տուգանք կամ մեկ տարվա ազատազրկում։ Թաիլանդի ազգային դրոշի թանգարանի խոսնակը մեկնաբանել է, որ ոչ ոք հեղինակային իրավունք չունի դրոշի գույների կամ դրանց ներկայացման հերթականության վրա։

## Իռլանդիա
Իռլանդիայի դրոշի վերաբերյալ Taoiseach-ի դեպարտամենտի ուղեցույցը ներառում է «խուսափելու պրակտիկաների» ցանկ։ Դրանում մասամբ ասվում է՝ «Ազգային դրոշը երբեք չպետք է խեղաթյուրել՝ դրա վրա տեղադրելով կարգախոսներ, պատկերանիշներ, տառեր կամ որևէ տեսակի նկարներ, օրինակ՝ սպորտային միջոցառումների ժամանակ»։ Գինեսը 2002 թվականի ՖԻՖԱ-ի Աշխարհի գավաթի խաղարկությունից առաջ կազմակերպել է ակցիա՝ փաբերում աջակիցներին բաժանելով իռլանդական դրոշներ, որոնց վրա եռագույնի սպիտակ ժապավենը խեղաթյուրված է եղել Գինեսի տավիղի տարբերանշանով (որը նման է, բայց տարբերվում է Իռլանդիայի զինանշանի տավիղից)։ Գինեսը ներողություն է խնդրել հանրային քննադատությունից հետո։ Սեսիլիա Քիվնին Dáil-ի հաջորդ բանավեճում ասել է՝ «Հնարավոր չէ, որ օրենսդրության միջոցով հնարավոր չլինի անդրադառնալ դրոշի խեղաթյուրմանը, սակայն պալատը պետք է ուժեղ ուղերձ տա, որ դա անընդունելի է»։

## Իսպանիա
Իսպանիայի Քրեական օրենսգիրքը Իսպանիայի դրոշի և Իսպանիայի ինքնավար համայնքների դրոշների անարգումը պատժում է ազատազրկմամբ։ Այնուամենայնիվ, դրոշի այրումը հաճախ նկատվում է ազգայնական անկարգությունների ժամանակ։

## Իսրայել
[մինի|[Իսրայելի դրոշ|Իսրայելի ոչ ստանդարտ դրոշը այրվում է ծայրահեղ ուղղափառ Նետուրեյ Քարտա աղանդի կողմից|298x298փքս]]
2016 թվականին Իսրայելն ընդունել է օրենքի փոփոխություն, որը նշում է, որ Իսրայելի դրոշը կամ դաշնակից որևէ երկրի դրոշ դիտավորյալ այրելու համար մեղավորներին սպառնում է մինչև երեք տարվա ազատազրկում։

## Իտալիա
Իտալիայում ցանկացած՝ Իտալիայի կամ օտարերկրյա պետության դրոշի անարգումը () արգելված է օրենքով ( Իտալիայի քրեական օրենսգրքի 292-րդ հոդված) և պատժվում է տուգանքներով՝ 1,000 -ից մինչև 10,000 եվրո։ Խոսքով անարգելու, դրոշն իջեցնելու, ֆիզիկական վնասի կամ ոչնչացման համար համար՝ մինչև երկու տարի ազատազրկում է նախատեսված։

## Լեհաստան
Լեհաստանի 1997 թվականին հաստատված քրեական օրենսգրքի համար 137 հոդվածի համար 1 պարագրաֆը հայտարարում է.  «Նա, ով հրապարակայնորեն վիրավորում, ոչնչացնում, վնասում կամ հանում է պետության զինանշանը, դրոշը, երկրի այլ խորհրդանիշ, ենթակա է տուգանքի՝ ազատության սահմանափակման կամ ազատազրկման մինչև մեկ տարի»։ Նույն հոդվածի համար 2 պարագրաֆը հայտարարում է․ «Նույն պատիժը կկիրառվի այն անձի նկատմամբ, ով Լեհաստանի Հանրապետության տարածքում հրապարակայնորեն վիրավորում է, ոչնչացնում, վնասում կամ հանում է այլ պետության զինանշանը, դրոշը կամ այլ խորհրդանիշ, որը հրապարակայնորեն ցուցադրվում է առաքելության կողմից։ այս պետության կամ լեհական իշխանության հրահանգով»։ Հոդված 138-ի համար 1 պարագրաֆն ասում է․ «137-րդ հոդվածի 2-րդ մասի դրույթները կիրառվում են, երբ օտարերկրյա պետությունն ապահովում է փոխադարձությունը»։

## Խորվաթիա
Խորվաթիայում անօրինական է պղծել ցանկացած դրոշ կամ որևէ դրոշի նկատմամբ անհարգալից վերաբերմունք ցուցաբերել։ Հանցագործները պատժվում են մինչև մեկ տարի ազատազրկմամբ։ Խորվաթիայի պատմության մեջ դրոշի այրման առաջին հիշատակումը վերաբերում է Հունգարիայի Թագավորության դրոշի այմանը 1895 թվականին կայսր Ֆրանց Ժոզեֆի Զագրեբ կատարած այցի ժամանակ։ Միջադեպին մասնակից երկու անձինք՝ Ստյեպան Ռադիչը և Վլադիմիր Վիդրիչը, հետագայում ուշագրավ կարիերա են կատարել համապատասխանաբար քաղաքականության և գրականության մեջ։

## Կանադա
Կանադան չունի օրենք, որն արգելում է դրոշի այրումը կամ անարգումը։ Այս բնույթի ակտերը արտահայտման ձևեր են, որոնք պաշտպանված են Կանադայի իրավունքների և ազատությունների խարտիայում։ Եղել են դեպքեր, երբ ցուցարարները այրել կամ այլ կերպ ոչնչացրել են Կանադայի դրոշը։  Բայց ցուցարարներից ոչ մեկին քրեական մեղադրանք չի առաջադրվել որևէ միջադեպի ժամանակ Կանադայի դրոշը ոչնչացնելու համար։

1990 թվականին թեժ քաղաքական ժամանակներում, այն բանից հետո, երբ Կանադայի դրոշը այրվել էր Քվեբեկում բողոքի ցույցերի ժամանակ, Քվեբեկի դրոշը պղծվել է նաև Բրոկվիլում, Օնտարիոյի ցուցարարների կողմից, որոնք դեմ էին Քվեբեկի լեզվական օրենքներին։ 2012 թվականին Քվեբեկի անջատողականների հանրահավաքի ժամանակ Մոնրեալում մեքենաները հարվածել և անիվների տակ են տվել են Կանադայի դրոշները։

1999 թվականին Վեսթբորո բապտիստական եկեղեցու անդամները Միացյալ Նահանգներից բեմադրեցին Կանադայի դրոշի այրումը Կանադայի Գերագույն դատարանի մոտ՝ Օտտավայում, Օնտարիո։ Սա ի նշան բողոքի միասեռ ամուսնությունների օրինականացմանն էր, որը վճռվում էր Կանադայի դատարանի կողմից։

## Հարավաֆրիկյան Հանրապետություն
[մինի|299x299փքս|Հարավային Աֆրիկայի ազգային դրոշը 1928-ից 1994 թվականներին; 20-րդ դարում այն հաճախ այրվում էր՝ ի նշան բողոքի այն ժամանակվա Հարավային Աֆրիկայի կառավարության [Ապարտհեյդ|ապարտեիդի քաղաքականության դեմ։]]
Ապարտեիդի ժամանակաշրջանում ցուցարարները այրում էին Հարավային Աֆրիկայի (այժմ նախկին) դրոշը ՝ ի նշան բողոքի Հարավային Աֆրիկայի կառավարության՝ ապարտեիդի քաղաքականության դեմ։ Ապարտեիդին դեմ ամերիկացիները  ԱՄՆ Մասաչուսեթս նահանգում 1980-ականների կեսերին այրել են այն ժամանակվա Հարավային Աֆրիկայի դրոշը ապարտեիդի դեմ բողոքի ցույցի ժամանակ։ Հարավաֆրիկացիները, որոնք դեմ էին փոքրամասնությունների կառավարմանը, նույնպես այրել են Հարավային Աֆրիկայի (այժմ նախկին) դրոշը՝ այն դիտելով որպես այդ ժամանակվա երկրի կառավարության խորհրդանիշ։

1994 թվականին ստեղծված և ընդունված Հարավային Աֆրիկայի ներկայիս դրոշը նույնպես պղծման առարկա է դարձել։ 1994 թվականի սկզբին « Afrikaner Volksfront» կազմակերպության անդամ սպիտակամորթների գերակայությունները կողմնակիցները այրել են այն ժամանակվա նոր հարավաֆրիկյան պետության դրոշը Բլումֆոնթեյնում ՝ ի նշան բողոքի երկրում սպասվող ժողովրդավարացման դեմ։

## Հարավային Կորեա
Հարավային Կորեայի քրեական օրենքը պատժում է ինչպես ներքին, այնպես էլ օտարերկրյա դրոշի անարգումը։

## Հյուսիսային Մակեդոնիա
Հյուսիսային Մակեդոնիայի Քրեական օրենսգրքի 178-րդ և 181-րդ հոդվածներով արգելված է ազգային դրոշի, զինանշանի կամ օրհներգի և միջազգային դրոշների, զինանշանի կամ օրհներգի պղծումը։

## Հնդկաստան
Հնդկաստանի դրոշի օրենսգիրքը օրենքների մի շարք է, որոնք կարգավորում են Հնդկաստանի դրոշի օգտագործումը։ Հնդկական ստանդարտների բյուրոն համաձայն ուղեցույցների պատասխանատու է դրոշի արտադրության համար։ Օրենսգրքի խախտումը կարող է հանգեցնել խիստ պատիժների և տույժերի։ Օրենսգիրքը գրվել է 2002 թվականին և միավորել է 1950 և 1971 թվականների խորհրդանշանների և անունների (ոչ պատշաճ օգտագործման կանխարգելում) ակտերի դրույթները։ Հնդկական դրոշի օրենսգիրքը հաճախ քննադատվում է չափազանց կոշտ լինելու համար, քանի որ թույլ չի տալիս սովորական քաղաքացիներին դրոշը բարձրացնել իրենց տների և այլ շինությունների վրա։ Երկար տարիներ միայն պետական պաշտոնյաները և պետական այլ շենքերի վրա կարող էին բարձրացնել դրոշը։ Օրենքը փոխվել է 2001 թվականին, երբ Նավին Ջինդալը հաղթել է Հնդկաստանի Գերագույն դատարանի դատական գործը, որը հնդկացիներին իրավունք է տվել հրապարակայնորեն բարձրացնել դրոշը։

Կրիկետի Հնդիկ կրիկետ խաղացող Սաչին Թենդուլկարին մեղադրել են, որ սաղավարտի վրա BCCI-ի տարբերանշանը ավելի վերև է, քան դրոշը։ Ավելի ուշ նա փոխել է և դրոշը դրեց զինանշանի վերևում։ Դրոշի կանոնակարգը թարմացվել է 2005 թվականին; Որոշ նոր դրույթներ ներառում են, որ դրոշը չի կարելի կրել գոտու տակ կամ ներքնազգեստի վրա։

## Հոնկոնգ
Դրոշը պղծելու մասին չինական օրենքները  1997 թվականին ներառվել են Հոնկոնգի օրենսդրության մեջ՝ որպես Ազգային դրոշի և ազգային զինանշանի կանոնադրություն, ըստՀոնկոնգի հիմնական օրենք III հավելվածի պահանջի։ Տարածաշրջանային դրոշի և տարածաշրջանային զինանշանի կանոնադրությունը Հոնկոնգի դրոշի նկատմամբ համարժեք կանոնադրություն է։ Երկու օրենսդրություններն էլ արգելում են պղծել Չինաստանի  և Հոնկոնգի դրոշները, համապատասխանաբար, մեթոդների միջոցով։

1999 թվականին երկու անձինք դատապարտվել են Հոնկոնգի տարածաշրջանային և Չինաստանի դրոշը պղծելու համար։ Նրանք մեղավոր են ճանաչվել մագիստրատի կողմից, որի դատավճիռը բեկանվել է Բարձր դատարանում, սակայն դատվածությունները վերականգնվել են Վերաքննիչ դատարանի կողմից։

Սոցիալական ակտիվիստ Կոո Սե-Յուն մի քանի անգամ դատապարտվել է դրոշը պղծելու համար։ Այդ հանցանքի համար նա 2013 թվականին դատապարտվել է ինը ամսվա ազատազրկման։ Սակայն վերաքննիչ բողոքից հետո պատիժը կրճատվել էմինչև  չորս ամիս և երկու շաբաթ։ 2016 թվականի մարտին նա դատապարտվել է վեց շաբաթ ազատազրկման՝ 2015 թվականին HKSAR-ի հիմնադրման օրը Վանչայում տարածաշրջանային դրոշն այրելու համար։ Կուն հայտարարել է, որ «ինքն ուրախ է պատժվելու համար, քանի որ բանտարկվելը ակտիվիստի կյանքի մի մասն է, և նա կշարունակի բողոքել Պեկինի և Հոնկոնգի կառավարությունների դեմ և պայքարել հանուն ժողովրդավարության»։ 2021 թվականի հունվարին Կուն կրկին բանտարկվել է, այս անգամ չորս ամսով, 2020 թվականի հուլիսին շրջված չինական դրոշը ցուցադրելու համար, որի վրա գրված են եղել կարգախոսներ2016 թվականի հոկտեմբերին ոմն Չեն Չունգ-Տայ Պեկինամետ օրենսդիրների կողմից Օրենսդրական խորհրդի պալատում դրվսծ Չինաստանի և Հոնկոնգի փոքր դրոշները գլխիվայր է շրջել։  2017 թվականի ապրիլին նրան մեղադրանք է առաջադրվել դրոշը պղծելու համար։ Նա պնդեց, որ ձերբակալությունը «ընդհանուր մաքրման» մի մասն է եղել։ 2017 թվականի սեպտեմբերի 29-ին Արևելյան մագիստրատուրայի դատարանը Չենգին մեղավոր է ճանաչել և տուգանել 5000 դոլարով։
։

2019 թվականի դեկտեմբերին 13-ամյա մի աղջիկ դատապարտվել է 12 ամսվա պայմանական ազատազրկման՝ 2019-2020 թվականների Հոնկոնգի բողոքի ցույցերի ժամանակ դրոշը պղծելու համար։ Նա անձնական պարետային ժամ է ստացել, ինչպես նաև քրեական գործ է հարուցվել։ Կառավարության միջամտությունը եղել է «ազգային ինքնիշխանությունը (չարամիտ) մարտահրավեր նետելու» հիման վրա։

## Հունգարիա
[մինի|299x299փքս|1956 Հեղափոխության դրոշը ծածանվում է [Հունգարիայի խորհրդարանի շենքի դիմաց]]
1956 թվականի Հունգարիայի հեղափոխության առաջին ցույցի ժամանակ ամբոխից ինչ-որ մեկը կտրել է կոմունիստական զինանշանը Հունգարիայի դրոշից՝ թողնելով բնորոշ անցք, և մյուսներն էլ արագ հետևել են այդ օրինակին։ «Ծակ դրոշը» դարձել է հունգարական դիմադրության խորհրդանիշը։

## Ճապոնիա
Ճապոնիայում, Քրեական օրենսգրքի 92-րդ հոդվածի 4-րդ գլխի համաձայն, Ճապոնիայի կողմից ճանաչված օտար պետության, նրա ազգին անարգելու նպատակով, դրոշի և խորհրդանիշի ցանկացած անարգում արգելված է և պատժվում է տուգանքով կամ քրեական աշխատանքով, բայց միայն այդ երկրի կառավարության բողոքով։ Ճապոնիայում երբեք չի եղել օրենք, որը բացահայտորեն արգելում է պղծել Ճապոնիայի դրոշը՝ *Հինոմարուն*։ Նման օրենքի բացակայության դեպքում պղծման գործողությունը անուղղակիորեն պաշտպանված է 21-րդ հոդվածով, որը վերաբերում է Ճապոնիայի Սահմանադրությանն ու խոսքի ազատությանը։ 2021 թվականի հունվարի վերջին իշխող Լիբերալ-դեմոկրատական կուսակցությունը հայտարարել է, որ մտադիր է *Հինոմարուի* պղծումը արգելող օրենք ընդունել։

## Մալայզիա
Թեև Մալայզիան չունի դրոշը պղծելու վերաբերյալ հատուկ օրենսդրություն, բայց համաձայն Քրեական օրենսգրքի (Ակտ 574), Խռովության մասին 1948 թվկանի ակտի (Ակտ 15) և Զինանշանների և Անունների (Կանխարգելում) անպատշաճ օգտագործման վերահսկողության մասին 1963 թվականի. ակտի (ակտ 193) կարող են իրավական գործողություններ ձեռնարկվել նրանց դեմ, ովքեր անհարգալից վերաբերմունք են ցուցաբերում Մալայզիայի ազգային դրոշի՝ Ջալուր Գեմիլանգի նկատմամբ։ 2013 թվականի հոկտեմբերին արդարադատության նախարար Նենսի Շուքրին հայտարարել է, որ կառավարությունը կհանի Քրեական օրենսգրքի առաջարկվող 5-րդ կետի փոփոխությունը, որն առաջարկում էր տուգանել կամ բանտարկել Ջալուր Գեմիլանգը կամ օտարերկրյա դրոշը պղծելու մեջ մեղադրվողին հինգից տասնհինգ տարի ժամկետով։ Նա պարզաբանել է, որ ազգային դրոշի պահպանման վերաբերյալ դրույթները կավելացվեն առաջարկվող Ազգային ներդաշնակության ակտում։

## Մեքսիկա
Ազգային խորհրդանիշների (զինանշան, օրհներգ և ազգային դրոշ) օգտագործումը Մեքսիկայում պաշտպանված է օրենքով։ Մեքսիկայում դրոշի անարգումն անօրինական է։

## Միացյալ Թագավորություն
### Անգլիա և Ուելս
[աջից|մինի|295x295փքս|[Օլսթերի հավատարմություն|Օլսթերի հավատարիմները պատրաստվում են այրել Իռլանդիայի դրոշը խարույկի վրա Բելֆաստում Նարնջագույն միաբանություն օրվա նախօրեին:]]
Անգլիայի և Ուելսի օրենքները և Շոտլանդիայի օրենքը չունեն «դրոշի անարգման» հատուկ հասկացություն։

1998 թվականի մայիսին, 2000 նախկին ռազմագերիների բողոքի ցույցի ժամանակ, Բիրմայի երկաթուղու վետերանը այրել է Ծագող արևի դրոշը կայսր Ակիհիտոյի, և՛ թագուհի Էլիզաբեթի առջև։ Ամբոխը ոստիկաններին համոզել է չձերբակալել նրան։ Մեկ տարի անց երկու «համոզված սոցիալիստներ» բրիտանական այրվող դրոշը նետել են թագուհու ավտոմեքենայի ուղղությամբ։ Նրանք ձերբակալվել են հասարակական կարգը խախտելու համար, այնուհետև ընդունել են իրենց մեղքը և տուգանվել ընդհանուր առմամբ 450 ֆունտ ստեռլինգով։ 2001 թվականին RAF Feltwell- ում, Միացյալ Նահանգների ռազմաօդային ուժերի 5-րդ տիեզերական հսկողության ջոկատի բազայում, մի ցուցարար տրորել է տվել ԱՄՆ դրոշը, և գոչել «Կաննեցրե՛ք աստղային պատերազմները»։ Նրա դատավճիռը 1986 թվականի S5 հասարակական կարգի մասին օրենքի համաձայն չեղյալ է համարվել, որպես անհամատեղելի Մարդու իրավունքների եվրոպական կոնվենցիայի 10-րդ հոդվածի հետ։

2011 թվականին մի խումբ Քեմբրիջի Քինգս քոլեջի ուսանողները այրել են թագավորական հարսանիքը նշելու համար Ուսանողական խորհրդում կախված բրիտանական մեծ դրոշը։ Քինգս քոլեջի ուսանողական միությունը դատապարտել է արարքը՝ որպես «անտեղի պառակտող և քաղաքական տեսակետ ներկայացնելու բռնի միջոց... Միացյալ Թագավորության դրոշը խորհրդանիշ է և, հետևաբար, կարող է տարբեր նշանակություն ունենալ տարբեր մարդկանց համար՝ տարբեր համատեքստերում»։

Միացյալ Թագավորության դրոշն այրել են նաև արգենտինացի ազգայնականները, ովքեր բողոքում են Ֆոլկլենդյան կղզիների բրիտանական ինքնիշխանության դեմ։

2006 թվականին ծայրահեղական ցուցարարների նկատմամբ ոստիկանության ավելի մեծ վերահսկողություն թույլ տալու համար 17 պատգամավոր ստորագրել են Համայնքների պալատի միջնորդությունը, որը կոչ էր անում բրիտանական դրոշի այրումը քրեական հանցագործություն համարել։

### Հյուսիսային Իռլանդիա
մինի|Հակադրվող դրոշներ՝ Իռլանդիայի դրոշը ձախ կողմում և Կոտ դ'Իվուարինը աջ կողմում
Ի տարբերություն մնացած Միացյալ Թագավորության, Հյուսիսային Իռլանդիայում օրենքը փոփոխվել է 1921 թվականին։ Բրիտանական դրոշը, Հյուսիսային Իռլանդիայի նախկին դրոշը և Իռլանդիայի դրոշը հաճախ պղծվում կամ այրվում են Հյուսիսային Իռլանդիայում տարբեր խմբերի կողմից որպես քաղաքական հայտարարություն/սադրանք կամ ի նշան բողոքի։

Հյուսիսային Իռլանդիայում, Օլսթերի կողմնակիցները երբեմն սխալմամբ պղծում են Կոտ դ'Իվուարի դրոշը, սխալմամբ այն շփոթելով իռլանդական դրոշի հետ, քանի որ երկուսն արտաքին տեսքով ինչ-որ չափով նման են։ Որոշ դեպքերում Հյուսիսային Իռլանդիայում ցուցադրված կոտդիվուարյան դրոշներն ունեն ցուցանակներ, որոնք բացահայտորեն պիտակավորում են, որ չպղծեն դրանք Օլսթերի կողմնակիցների կողմից՝ դրանք շփոթելով իռլանդական դրոշների հետ։

## Նեպալ
Նեպալում ազգային դրոշի անարգումն անօրինական է. Ազգային օրհներգը կամ պետական դրոշը չհարգելու կամ վնասելու դեպքում Քրեական օրենսգիրքը նախատեսում է երեք տարվա ազատազրկում կամ 30,000 ռուփի (մոտ 300 դոլար) տուգանք կամ երկուսն էլ միաժամանակ։

## Նոր Զելանդիա
Նոր Զելանդիայում, 1981 թվականի դրոշների, խորհրդանշանների և անունների պաշտպանության մասին օրենքի համաձայն, անօրինական է ոչնչացնել Նոր Զելանդիայի դրոշը՝ այն անարգելու նպատակով։

## Նորվեգիա
Նորվեգիայում օտարերկրյա պետությունների դրոշները կամ զինանշանները պղծելը նախկինում, համաձայն Ընդհանուր քաղաքացիական քրեական օրենսգրքի §95 պարագրաֆի, արգելված է եղել։ Արգելքը, սակայն, հազվադեպ էր կիրառվել, և ի վերջո՝ 2008 թվականին հանվել է։

## Շվեդիա
Շվեդական օրենսդրության մեջ չկա երկրի դրոշն այրելու բացահայտ որևէ արգելք։ Ազգային դրոշի պղծումը ապաքրեականացվել է 1971 թվականին։ Այնուամենայնիվ, փոփոխված է ավելացված նշաններով, նիշերով կամ խորհրդանիշներով շվեդական դրոշի հրապարակայնորեն ցուցադրումը արգելված է դրոշին վերաբերող համար 1982:269 օրենքի 16-րդ գլխի 16-րդ պարագրաֆի համաձայն և կարող է պատժվել  խուլիգանության մեղադրանքով։

## Շվեյցարիա
Շվեյցարիայի դաշնային քրեական օրենսգրքի համաձայն, պետական մարմնի կողմից տեղադրված ազգային զինանշանների, այսինքն՝ Շվեյցարիայի դրոշը, Շվեյցարիայի զինանշանը, կանտոնային կամ քաղաքային դրոշները և զինանշանները ոչնչացնելը, հեռացնելը կամ պղծելը պատժվում է դրամական պատիժով կամ ազատազրկմամբ՝ առավելագույնը երեք տարի ժամկետով։

## Չիլի
Չիլիի Ներքին անվտանգության ազգային օրենքի 6-րդ և 7-րդ հոդվածները, որպես հանցագործություն են սահմանում ազգային դրոշի, զինանշանի, երկրի անվան կամ ազգային օրհներգի հրապարակային պղծումը և սահմանում է ազատազրկում, պաշտոնի իջեցում կամ օտարում 541 օրից երեք տարի ժամկետով։

## Չինաստան
Չինաստանում արգելված է անարգել դրոշը. Քրեական օրենսգիրքը նախատեսում է մինչև երեք տարի ազատազրկում, քրեական կալանք, հասարակական հսկողություն կամ քաղաքական իրավունքներից զրկում նրանց համար «ովքեր կպղծեն է Չինաստանի ազգային դրոշը կամ Չինաստանի Ժողովրդական Հանրապետության ազգային զինանշանը՝ դիտավորյալ կայրեն, կվնասեն, կամ ոտքերով կտրորեն այն հասարակական վայրում»։

## Պերու
Պերուի օրենքը դրոշի հարցում որոշակի չէ, բայց դրա անարգման գործողությունները ակնհայտորեն կարող են չընդունվել։ 2008 թվականին պարուհի, մոդել և դերասանուհի Լեյսի Սուարեսը մերկ լուսանկարվել է  նստած ձիու վրա՝ Պերուի դրոշը որպես թամբ օգտագործելով։ Երկրի պաշտպանության նախարարն ասել է, որ «դերասանուհուն մեղադրանքներ կառաջադրվեն, և նա հայրենասիրական խորհրդանիշները վիրավորելու համար կարող է մինչև չորս տարի ազատազրկվել»չորս տարի ազատազրկվել»։ Սակայն գործը փակվել է 2010 թվականին։

## Պորտուգալիա
Պորտուգալիայի, Քրեական օրենսգրքի 332-րդ հոդվածի համաձայն․ «Ով հրապարակայնորեն, խոսքի, ժեստերի կամ տպագիր հրապարակման կամ հանրային հաղորդակցության այլ միջոցներով վիրավորում է Հանրապետությանը, դրոշը, պետական օրհներգը, Պորտուգալիայի ինքնիշխանության խորհրդանիշները կամ չցուցաբերեն իրենց արժանի հարգանքը, կպատժվեն մինչև երկու տարի ազատազրկմամբ կամ տուգանքով՝ մինչև 240 օրվա աշխատավարձի չափով»։ Մարզային խորհրդանիշների դեպքում անձը պատժվում է ազատազրկմամբ՝ մինչև մեկ տարի ժամկետով կամ տուգանքով՝ մինչև 120 օրվա աշխատավարձի չափով։ Տուգանքները հաշվարկվում են՝ ելնելով մեղադրյալի եկամուտից։

Պորտուգալիայի քրեական օրենսգիրքի համար 323 հոդվածը արգելում է նաև օտարերկրյա խորհրդանիշների անարգումը. Պետությունը կամ միջազգային կազմակերպությունը, որի անդամ է Պորտուգալիան։ Անարգողը պատժվում է մինչև մեկ տարի ազատազրկմամբ կամ տուգանքով՝ մինչև 120 օրվա աշխատավարձի չափով»։ Այս հոդվածը կիրառվում է երկու պայմանով (հոդված 324). առաջինը, որ Պորտուգալիան պահպանում է դիվանագիտական հարաբերությունները վիրավորված երկրի հետ, և երկրորդ, որ կա փոխադարձություն, այսինքն՝ վիրավորված երկիրը կպատժի նաև պորտուգալական ինքնիշխանության խորհրդանիշների նկատմամբ ցանկացած վիրավորանք, եթե դրանք տեղի ունենան այդ երկրում։

## Ռումինիա
Ռումինիայի քրեական օրենսգիրքը այլևս չի արգելում դրոշը պղծել՝ ինչպես դա եղել է նախորդ քրեական օրենսգրքում։ Չեն հաստատվել քանի օրենագծեր, որոնք փորձել են վերականգնել պատիժները այն դրսևորումների համար, որոնք արհամարհում են ռումինական խորհրդանիշները, ըստ սահմանադրության, դրանք են դրոշը, ազգային տոնը, օրհներգը և զինանշանըլ։

## Ռուսաստան
Ռուսաստանում ազգային դրոշի այրումն անօրինական է և պատժվում է մինչև մեկ տարվա ազատազրկմամբ։

## Սաուդյան Արաբիա
Սաուդյան Արաբիայի դրոշը կրում է *Շահադա* ( Իսլամական հավատքի հռչակագիր)։ Քանի որ *շահադան* համարվում է սուրբ, նույնիսկ ամենափոքր անհարգալից վերաբերմունքը ոչ միայն համարվում է պղծում, այլև աստծո անարգում։

## Վենեսուելա
RCTV- ի (խոշոր հեռուստատեսային ցանց) հեռարձակման լիցենզիան երկարացնելու կառավարության մերժման դեմ ցույցերից հետո Վենեսուելայի գլխիվայր դրոշն ընդունվել է որպես բողոքի խորհրդանիշ այս և քաղաքացիական ազատություններին ուղղված այլ ենթադրյալ սպառնալիքների համար։ Ցուցարարները պնդել են, որ դա անհանգստության նշան է և օգնության կոչ։ Այնուամենայնիվ, կառավարության և իշխող կուսակցության պաշտոնյաները պնդել են, որ այս ցուցարարները պղծում են դրոշը։ Պաշտոնական տեսահոլովակ է ստեղծվել, որտեղ կտրուկ քննադատվել է այս պրակտիկան որպես անհարգալից վերաբերմունք։

## Ֆարերյան կղզիներ
Ինքնավար Ֆարերյան կղզիներում դրոշի մասին օրենքն ասում է, որ Ֆարերյան դրոշը՝ *[[Ֆարերյան կղզիների դրոշ|Մերկիդը]]*, չի կարելի պղծել «ոչ խոսքով, ոչ գործով»։

## Ֆիլիպիններ
մինի|296x296փքս|Ֆիլիպինների համալսարանի և Ատենեո դե Մանիլայի համալսարանի ուսանող-ակտիվիստները այրում են Չինաստանի և ԱՄՆ-ի դրոշները՝ բողոքելով Ֆիլիպինների ինքնիշխանության դեմ նրանց ոտնձգության դեմ:
Ֆիլիպինների 1998 թվականի դրոշի և հերալդիկ օրենսգրքի 34ա բաժինը հայտարարում է, որ արգելված գործողություն է «փչացնել, անարգել, պղծել, ոտնատակ տալ, արհամարհական գործողություն կամ նման արարք կատարել կամ անգործություն ցույց տալ, որը կհանգեցնի դրոշի անպատվության կամ ծաղրի»։

Միևնույն ժամանակ, 50-րդ հոդվածը հայտարարում է. «Ցանկացած անձ, որը կխախտի սույն օրենքի դրույթներից որևէ մեկը, դատապարտվելու դեպքում կպատժվի տուգանքով՝ հինգ հազար պեսոից մինչև քսան հազար պեսո, կամ ազատազրկմամբ ոչ ավելի, քան մեկ տարի ժամկետով, կամ երկուսն էլ` տուգանք և ազատազրկում` դատարանի հայեցողությամբ. Իրավաբանական անձի կողմից խախտում թույլ տալու դեպքում պատասխանատվություն է կրում կազմակերպության նախագահը կամ գլխավոր գործադիր տնօրենը»։

Դրոշի այրումը թույլատրվում է միայն դրոշը պատշաճ կերպով օգտահանելու (ուտիլիզացիա) դեպքում։

Ֆիլիպինների դրոշին վերաբերող էթիկետը արգելում է այն  գլխիվայր կախելը։ Պատերազմի դրոշ է համարվում, երբ դրոշը կախելուց կարմիր դաշտը կապույտի վերևում է կամ ուղղահայաց կախելուց կարմիր դաշտը դիտողից ձախ կողմում է։ Պաշտոնական պատերազմական իրավիճակից դուրս ֆիլիպինցիները դա համարում են լուրջ խախտում կամ խիստ վիրավորական գործողություն։ Այս սխալ ցուցադրման մի քանի դեպքեր՝ սովորաբար օտարերկրացիների կողմից, արժանացել են առցանց արձագանքի, ինչի համար պաշտոնական ներողություն են խնդրել

## Ֆինլանդիա
Ֆինլանդիայի դրոշի մասին օրենքի համաձայն անօրինական է պղծել դրոշը, անհարգալից վերաբերմունք դրսևորել կամ հեռացնել այն հասարակական վայրից առանց թույլտվության։

## Ֆրանսիա
Համաձայն Ֆրանսիայի օրենքի, անձը, ով անարգում է Ֆրանսիայի ազգային օրհներգը կամ դրոշը պետական իշխանությունների կողմից կազմակերպված կամ կարգավորվող միջոցառման ժամանակ, ենթակա է տուգանքի 7500 եվրոյի չափով և վեց ամսվա ազատազրկման, եթե այն կատարվի հանրային միջավայրում։ Օրենքը թիրախավորում է «վրդովիչ վարքագիծը» հանրային արարողությունների և սպորտային խոշոր միջոցառումների ժամանակ։ Այս կետն ավելացվել է որպես ներքին անվտանգությանը վերաբերող մեծ օրինագծի փոփոխություն, որն առաջարկվել է ֆուտբոլային խաղից հետո, որի ժամանակ սուլոցներ են հնչել Մարսելիեզի կատարման ժամանակ Փոփոխությունն ի սկզբանե արգելել է նման վարքագիծը ամենուր, սակայն խորհրդարանական հանձնաժողովը հետագայում սահմանափակել է արգելքի գործողության շրջանակը պետական իշխանությունների կողմից կազմակերպված կամ կարգավորվող միջոցառումներով ինչը, ըստ Սահմանադրական խորհրդի որոշման, պետք է ընկալվի որպես պետական մարմինների կազմակերպված միջոցառումներ, զանգվածային սպորտային խաղեր և այլ զանգվածային միջոցառումները, որոնք տեղի են ունենում փակ տարածքներում, բայց ոչ մասնավոր ելույթների, ստեղծագործական կամ ելույթների, պետական մարմինների կողմից չկազմակերպված կամ չկարգավորվող միջոցառումների ժամանակ։

2006 թվականին մի տղամարդ, ով հրապարակավ այրել էր Ֆրանսիայի դրոշը, որը գողացել էր Օրիակի քաղաքապետարանի ճակատից հանրային փառատոնի ժամանակ, որը կազմակերպվել և կարգավորվում էր պետական իշխանությունների կողմից, տուգանվեց 300 եվրոյով։

2010 թվականի հուլիսից օրենքը հանցագործություն է համարում Ֆրանսիայի ազգային դրոշի պղծումը հասարակական վայրում, ինչպես նաև դրոշի պղծման պատկերների տարածումը, նույնիսկ եթե դա արվել է մասնավոր տարածքում, եթե նպատակը հանրային տարածքում անախորժություններ ստեղծելն է։ 2010 թվականի դեկտեմբերի 22-ին Ալժիրի քաղաքացին առաջինն  եղել, որ դատապարտվել է նոր կարգավիճակով և պարտավորվել է վճարել 750 եվրո՝ մեկ օր առաջ Ալպ-Մարիթիմ պրեֆեկտուրայում կախված դրոշի ձողը կոտրելուց հետո։

## Ծանոթագրություններ

Կատեգորիա:Բողոքի ձևեր
Կատեգորիա:Դրոշներ
Կատեգորիա:Պետականության դեմ ուղղված հանցագործություն
Կատեգորիա:Քաղաքացիական անհնազանդություն